میللی استخبارات تشکیلاتینین (میت) عراقین قوزئیینده‌کی دوهوک/غارا بؤلگه‌سینده حیاتا گئچیردیگی عملیاتلا، بؤلوجو ترور هؤرگوتو پ‌کاکا/کاج‌کا تروریستلرینه تخریبات تعلیمی وئرن سؤزده آکاد‌میلر مسئولو تروریست اومید تارحان ضررسیزلشدیریلدی.
گوونلیک قایناقلاریندان آلینان معلوماتا گؤره، "رزان آمد" کد آدلی تروریست تارخان، آلمانیانین باشکندی برلین‌ده ترور هؤرگوتو ایله باغلانتیلی قورولوشلارداکی فعالیتلریندن سونرا ۲۰۰۹.جو ایلده ترور هؤرگوتو پ‌کاکانین کادرلارینا قوشولدو.
عراقین قوزئیینده قندیل‌ده هؤرگوتون موختلیف ترور فعالیتلرین‌ده یئر آلان تارحان ۲۰۱۵.جی ایلده سوریه‌ده سؤزده سالدیری تخریبات بیرلیگی مسئولو اولاراق فعالیت گؤستردی.
تروریست تارحان، ۲۰۱۶.جی ایلده سوریه‌دن تورکیه‌یه پارتلاییجی ماده داشینماسی فعالیتلرینی تشکیل ائدرک، بومبا مکانیزملری و ال یاپیمی پارتلاییجیلاری شخصاً حاضرلادی.
ترور هؤرگوتونه لازیم اولان الکترونیک و مکانیک ماتریاللاری آوروپادان تامین ائد‌ن تارحان، هؤرگوت یؤنه‌تیمی طرفیندن تروریستلرین تعلیمی اوچون عراقین قوزئیینده‌کی غارا بؤلگه‌سینه گؤندریلدی.
تارحان، هؤرگوتون بیر چوخ عضوونه سالدیری و تخریبات قونوسوندا تعلیم وئردی.
میت، بو فعالیتلری سببی ایله تارحانی، ضررسیزلشدیریله‌جک حساس هدفلر لیستینه داخیل ائتدی.
آوروپادان آلینان الکترونیک و مکانیک ماتریاللاری تحویل آلماق اوچون حرکته گئچدیگی بیلدیریلن تارحان، عراقین قوزئیینده‌کی دوهوک/غارا بؤلگه‌سینده "میت"ین تشکیل ائتدیگی عملیاتلا یانینداکی باشقا بیر تروریست ایله بیرلیکده ضررسیزلشدیریلدی.
